ลดน้ำหนัก
โดย...แบงก์กลิ้ง
7 เม.ย. 2558

โดย...แบงก์กลิ้ง
นายแบงก์ไทยร้องว้าว เมื่อเจอ โนริอากิ โกโตะ ซีอีโอธนาคารกรุงศรีอยุธยา สายตรงของธนาคารแห่งโตเกียว-มิตซูบิชิ ยูเอฟเจ ส่งมาบริหารธนาคารแห่งนี้โดยเฉพาะ
งานหลักก็มี งานรองก็มาก คุณโกโตะรับงานหนักหน่อยกับการปรับโครงสร้างการทำงานของธนาคารให้สอดคล้องกับยุทธศาสตร์ของญี่ปุ่น ที่เริ่มให้ความสำคัญกับการย้ายฐานการลงทุนออกนอกประเทศ ซึ่งไทยก็อยู่ในกลุ่มที่ญี่ปุ่นเล็งไว้ว่าจะย้ายฐานผู้ประกอบการเอสเอ็มอีมา
เพื่อรับงานหนักให้ได้ คุณโกโตะถึงกับตั้งอกตั้งใจลดน้ำหนักลงจนถึงวันนี้ลดไปได้ 8 กิโลกรัม ด้วยการดูแลอาหารการกินและออกกำลังกาย ทำให้หลายคนเจอหน้าก็ถามว่างานหนักมากหรือจึงผอมลงโดยไม่รู้ว่าคุณโกโตะตั้งใจลดน้ำหนักเอง
เคล็ดลับการลดน้ำหนักก็เพราะถ้ามีน้ำหนักเหมาะสมจะทำให้ทำงานได้นานขึ้นโดยไม่เหนื่อยเมื่อยล้านั่นเอง